१९०२ मेगावाटको जलाशययुक्त मुगु कर्णाली आयोजनाको एक्लो प्रतिस्पर्धी चौधरी ग्रुप
Detail Report by @SeemaTamang15 
•कार्यविधि बनाउन जम्मा एक साताको म्याद दिएर मंसिर ९ मा उपसमिति गठन । मस्यौदा निर्माण, ऊर्जामन्त्रीबाट नीतिगत सहमति र बोर्डबाट पारित गर्ने काम पाँचौं दिनमा नै सम्पन्न
•‘ऊर्जा विकास मार्गचित्र कार्ययोजना’ का आधारमा भन्दै मन्त्रीले कार्यविधिलाई नीतिगत सहमति दिए, तर उक्त कार्ययोजना एक महिनापछि पुस १६ मा मात्रै मन्त्रिपरिषद्‌बाट पारित 
•१९०२ मेगावाटको जलाशययुक्त मुगु कर्णाली र ४५४ मेगावाटको किमाथांका अरुणमा लगानी गर्न स्थलगत अवलोकन गर्ने, लगानी र प्रतिफलको आकलन गर्ने, भौगोलिक तथा प्राविधिक जटिलताको अध्ययन गरी प्रस्ताव गर्ने प्रयोजनका लागि जम्मा १५ दिनको म्याद दिएर सूचना जारी, प्रश्न उठेपछि १५ दिन मात्र थपियो 
•आयोजनास्थलमा पूर्वाधार निर्माणका लागि सरकारले गरेको खर्चमा जम्मा ५ प्रतिशत ‘ओभरहेड’ थपेर त्यही रकमलाई न्यूनतम मानी प्रस्ताव आह्वान, जबकि तल्लो अरुण, अरुण–३, अरुण–४, पश्चिम सेती, फुकोट कर्णालीलगायत आयोजनाबाट सरकारले २१.९ प्रतिशत बिजुली निःशुल्क पाउँछ, त्यस्तै माथिल्लो कर्णालीबाट १०८ मेगावाट बिजुली र २७ प्रतिशत सेयर निःशुल्क पाउँछ 
•किमाथांका र मुगु कर्णालीमा लगानी गर्न चाहने कम्पनीले गर्ने आर्थिक प्रस्तावको अंक जम्मा १० र प्राविधिक प्रस्तावको अंक ९० तोकिएको छ 
•१९०२ मेगावाटको मुगु कर्णालीका लागि चौधरी ग्रुपको सीजी इनरगो प्रालिको मात्र प्रस्ताव । एउटा मात्र प्रस्ताव परे पनि मूल्यांकन गर्न सकिने प्रावधान कार्यविधिमा राखिएको छ । यो आयोजना हात पारेपछि कम्पनीले कुनै पनि विदेशी कम्पनीलाई आफ्नो सर्त र मूल्यमा बेच्न सक्नेछ ।